Det er lokale lønforhandlinger, der er gået i hårdknude på jernstøberiet. I følge medarbejdernes talsmand, Klaus Nielsen, har forhandlingerne stået på igennem fire måneder og det kulminerede her til morgen, da produktionschefen forsøgte at presse tillidsfolkene til at skrive under på, at forhandlingerne skulle afgøres i forligsinstitutionen. - De vil reelt ikke forhandle med os. Så vi fremsatte vores krav på 2,25 i timen og valgte efterfølgende at nedlægge arbejdet, siger Klaus Nielsen til TV2/Nord. Medarbejderne mødes igen torsdag morgen for at tage stilling til det videre forløb i arbejdsnedlæggelsen.
Jernstøberiet Dania i Aars er ramt af en arbejdsnedlæggelse. 275 timelønnede har stoppet arbejdet og bedt tillidsfolkene gå til ledelsen med et krav om mere i løn.